
О Б Щ И Н С К И  С Ъ В Е Т – Б Е Л Е Н Е
град Белене 5930, ул.„България” № 35, тел. (0658) 3 10 61,
      e-mail: obs.belene@gmail.com, https://www.belene.bg
ДО

ОБЩИНСКИ СЪВЕТ

ГР. БЕЛЕНЕ
ПРЕДЛОЖЕНИЕ

от НИКОЛАЙ ЙОСИФОВ АРАБАДЖИЕВ
ПРЕДСЕДАТЕЛ НА ОБЩИНСКИ СЪВЕТ - БЕЛЕНЕ

ОТНОСНО: Даване на съгласие председателят на Общински съвет-Белене да членува в Националната асоциация на председателите на общински съвети в Република България (НАПОС-РБ)


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № 16/30.11.2023 г. Общински съвет Белене даде съгласие председателят на Съвета – д-р Бистра Павловска да членува в Националната асоциация на председателите на общински съвети в Република България (НАПОС-РБ).
      Съгласно чл.7, ал.1 от Устава на Националната асоциация на председателите на общински съвети в Република България (НАПОС-РБ), член на сдружението може да бъде всяко дееспособно физическо лице, което е председател на общински съвет, приема Устава и желае да допринесе за постигане целите на Сдружението и има Решение на съответния Общински съвет за членство в НАПОС – РБ. Видно от цитирания текст, членовете на сдружението са персонално физическите лица, които притежават и качеството на председател на общински съвет. След оттеглянето на д-р Павловска от председателския пост на Общински съвет-Белене, членството й в НАПОС-РБ се прекратява на основание чл.9, т.3 от Устава на сдружението. 
      С  Решение №70/18.09.2025 г. Общински съвет-Белене избра за свой председател Николай Йосифов Арабаджиев. Това налага въпросът за членуването на председателя на Съвета в НАПОС – РБ да бъде преразгледан. 
     Предвид изложеното, предлагам Общински съвет – Белене да вземе следното
РЕШЕНИЕ:
     На основание чл. 21, ал. 1, т. 15 от Закона за местното самоуправление и местната администрация и чл.7, ал.1 от Устава на Националната асоциация на председателите на общински съвети в Република България, дава съгласие председателят на Общински съвет-Белене - Николай Йосифов Арабаджиев, да членува в Националната асоциация на председателите на общински съвети в Република България, като дължимият членски внос е за сметка на бюджета на Общината в частта „Общински разходи за Общинския съвет и параграфа за разходи за членски внос и участие в нетърговски организации.“

С уважение,
Николай Арабаджиев
Председател на Общински съвет-Белене

